Държавен вестник, бр. 62, 2025 г., стр. 3

БРОЙ  62	
Д Ъ Р Ж А В Е Н  В Е С Т Н И К 	
СТР.  3  
III. Извършване на предварителна про­
верка по Закона за достъп и разкриване на 
документите и за обявяване на принадлеж­
ност на български граждани към Държавна 
сигурност и разузнавателните служби на 
Българската народна армия
1. Кандидатът се проверява за принад­
лежност към органите по чл. 1 от Закона 
за достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия. Искането за извършване на предвари­
телна проверка по чл. 27, ал. 1, т. 2 от Закона 
за достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия се прави от председателя на Комисията 
за прякото участие на гражданите, жалбите и 
взаимодействието с гражданското общество.
2. Резултатите от проверката се публику­
ват на специализирания тематичен сайт на 
интернет страницата на Народното събрание.
IV. Изслушване на кандидата за замест­
ник-омбудсман
1. Преди да изслуша предложения кандидат, 
Комисията за прякото участие на гражданите, 
жалбите и взаимодействието с гражданското 
общество проверява представените документи 
и дали кандидатът отговаря на изискванията 
за заемане на длъжността.
2. Изслушването се провежда в открито 
заседание на Комисията за прякото участие 
на гражданите, жалбите и взаимодействието 
с гражданското общество, което се излъчва 
в реално време в интернет чрез интернет 
страницата на Народното събрание.
3. Кандидатът се представя от омбудсмана 
в изложение – до 5 минути. Представянето 
включва и данни за мотивацията, публичната 
репутация, моралните качества и обществената 
подкрепа за кандидата.
4. На кандидата се дава възможност да 
допълни данни от професионалната си биогра­
фия и да представи концепция за работата си 
като заместник-омбудсман в изложение – до 
7 минути.
5. Председателят на Комисията за прякото 
участие на гражданите, жалбите и взаимо­
действието с гражданското общество представя 
в резюме постъпилите становища и въпроси 
по раздел II, т. 2 и 3 – до 5 минути.
6. Народните представители поставят 
поотделно своите въпроси към кандидата 
за заместник-омбудсман – до 2 минути на 
народен представител.
7. Отговор на кандидата на поставените 
въпроси по т. 5 и 6 – в изложение до 10 минути.
8. От изслушването се подготвя пълен сте­
нографски протокол, който се публикува на 
специализирания тематичен сайт на интернет 
страницата на Народното събрание.
9. Комисията за прякото участие на граж­
даните, жалбите и взаимодействието с граж­
данското общество на основание чл. 89, ал. 5 
от Правилника за организацията и дейността 
на Народното събрание изготвя доклад от 
изслушването на кандидата за заместник-ом­
будсман и го внася в Народното събрание. Към 
доклада се прилага и проект на решение за 
избор на кандидат за заместник-омбудсман.
V. Избор на заместник-омбудсман от На­
родното събрание
1. Заседанието се излъчва в реално време 
в интернет чрез интернет страницата на На­
родното събрание. С решение на Народното 
събрание на заседанието присъства предло­
женият кандидат.
2. Народното събрание изслушва внесения 
доклад на Комисията за прякото участие на 
гражданите, жалбите и взаимодействието с 
гражданското общество в резюме.
3. Кандидатът за заместник-омбудсман се 
представя от омбудсмана – до 5 минути.
4. Провеждат се разисквания по реда на 
Правилника за организацията и дейността на 
Народното събрание.
5. Гласуването е явно чрез компютризира­
ната система за гласуване. 
6. Кандидатът се смята за избран, ако е 
получил повече от половината от гласовете 
на присъстващите народни представители. 
7. Ако кандидатът за заместник-омбудсман 
не получи необходимите гласове, Народното 
събрание приема решение за откриване на 
нова процедура за избор.
VІ. Задължение за деклариране на несъв­
местимост по чл. 49, ал. 1, т. 1 и на промяна 
на декларираните обстоятелства по чл. 49, 
ал. 1, т. 3 от Закона за противодействие на 
корупцията
1. След приключване на процедурата за 
избор по реда на раздел V избраният замест­
ник-омбудсман подава декларация за несъв­
местимост по чл. 49, ал. 1, т. 1 от Закона за 
противодействие на корупцията във връзка 
с чл. 14 от Закона за омбудсмана по образец 
съгласно приложение № 4 към решението.
2. При промяна в декларираните обстоя­
телства в декларацията по т. 1 заместник-ом­
будсманът подава декларация по чл. 49, ал. 1, 
т. 3 от Закона за противодействие на коруп­
цията по образец съгласно приложение № 5 
към решението.
Решението е прието от 51-вото Народно 
събрание на 25 юли 2025 г. и е подпечатано 
с официалния печат на Народното събрание.
За председател на Народното събрание: 
Драгомир Стойнев